Setu aze ur romant moliach a grog mat tre, dezhañ ur stil moliach klasel doare Lord of the rings ha kement zo, lusket mat, resis en e zeskrivadurioù (pezh zo un diazez er seurt lennegezh, met doujet nebeut e brezhoneg…) ha gouest da zesachañ brav an evezh… er penn kentañ dan nebeutañ. A-viskoazh m eus santet ur vevenn etre an eil hanterenn (adalek p.38) hag an hini gentañ, el levr-mañ. Adalek ma krog an traoù da strilhañ, meo sañset an emgannoù desachañ holl evezh al lenner, e kavan hir va amzer o lenn. E gwirionez eo kontet an eil hanterenn-se gant kalz nebeutoch a vuhez, daoust dar fiñvadegoù niverus graet gant an tudennoù. Ar stil a zeu da vezañ unton, diehan ha randonus un tamm, hag oberoù an tudennoù, o vezañ ma nint ket abeget mat atav, a goll o ster a-wezhioù. Re niverus ha liesseurt int er fin ivez. Chwitet eo an eil lodenn eta, war va meno. Kalz a zanvez a oa en hini kentañ koulskoude, daoust mo dije dellezet tudennoù zo muioch a evezh a gredan : soñjal a ran aze e Diskarloar, ne cheñch e mod ebet he doare bevañ nag hini he zud ar fed e vije o vont da vervel an deiz war-lerch, se a gavan iskis pa zlefe bezañ bet ur poent lochañ e-keñver ar pezh a choarvez war-lerch…  Gwelout a ran ar romantig-mañ evel un taol-esae, o tiskouez ar pezh a cheller gortoz war-lerch ur wezh ma vo mestroniet gwelloch traoù zo gant ar skrivagner, rak danvez ur gwir skrivagner moliach a zo e Stefan Carpentier, a se on sur.  Siwazh eo ur sapre chwitadenn golo al levr : an dresadenn ne gas ket choant, ha ne glot ket na gant an ambiañs na gant diabarzh al levr. Dellezet nije Ar voul strink ur golo bravoch…